CELEX: 62017TN0283
Language: mt
Date: 2017-05-15 00:00:00
Title: Kawża T-283/17: Rikors ippreżentat fil-15 ta’ Mejju 2017 – SH vs Il-Kummissjoni

17.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 231/35
            
         Rikors ippreżentat fil-15 ta’ Mejju 2017 – SH vs Il-Kummissjoni
   (Kawża T-283/17)
   (2017/C 231/44)
   Lingwa tal-kawża: il-Franċiż
   
      Partijiet
   
   
      Rikorrent: SH (rappreżentant: N. de Montigny, avukat)
   
      Konvenuta: Il-Kummissjoni Ewropea
   
      Talbiet
   
   tiddikjara r-rikors ammissibbli u fondat,
   konsegwentement,
   
               —
            
            
               tikkonstata l-illegalità tat-tielet subparagrafu tal-Artikolu 2(2) tal-Anness VII tar-Regolamenti tal-Persunal;
            
         
               —
            
            
               tannulla d-deċiżjoni tat-13 ta’ Lulju 2016 tal-Uffiċċju tal-Amministrazzjoni u l-Ħlas tal-Intitolamenti Individwali (iktar ’il quddiem “il-PMO”) u, sa fejn meħtieġ, id-deċiżjoni li tiċħad b’mod espliċitu l-ilment li jġib id-data tat-3 ta’ Frar 2017;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka żewġ motivi.
   
               1.
            
            
               L-ewwel motiv, ibbażat fuq eċċezzjoni ta’ illegalità mqajma kontra d-deċiżjoni tat-13 ta’ Lulju 2016, sa fejn hija bbażata fuq l-applikazzjoni tat-tielet subparagrafu tal-Artikolu 2(2) tal-Anness VII tar-Regolamenti tal-Persunal li jikser il-projbizzjoni tad-diskriminazzjoni bbażata fuq in-nazzjonalità u/jew fuq it-twelid, il-prinċipju ta’ ugwaljanza, id-dritt għall-edukazzjoni, il-protezzjoni tal-interessi tat-tfal, il-prinċipju ta’ proporzjonalità u ta’ leġittimità ta’ kwalunkwe deroga mid-drittijiet stabbiliti bil-Karta.
            
         
               2.
            
            
               It-tieni motiv, ibbażat fuq l-iżball ta’ liġi u fuq il-ksur tal-prinċipju ta’ amministrazzjoni tajba, sa fejn id-deċiżjoni tat-13 ta’ Lulju 2016 hija bbażata fuq dispożizzjoni illegali tar-Regolamenti tal-Persunal.